उत्तर प्रदेश में कोरोना वायरस से 81 और लोगों की मौत, 6,029 नए मामले आए
उत्तर प्रदेश में पिछले 24 घंटों के दौरान कोविड-19 से 81 लोगों की मौत हो गई है जबकि 6,029 लोगों के संक्रमित होने की पुष्टि हुई है।
लखनऊ। उत्तर प्रदेश में पिछले 24 घंटों के दौरान कोविड-19 से 81 लोगों की मौत हो गई है जबकि 6,029 लोगों के संक्रमित होने की पुष्टि हुई है। चिकित्सा एवं स्वास्थ्य विभाग के अपर मुख्य सचिव अमित मोहन प्रसाद ने गुरुवार (17 सितंबर) को बताया कि राज्य में पिछले 24 घंटों के दौरान 81 लोगों की मौत के साथ राज्य में कोविड-19 से मरने वालों की संख्या बढ़कर 4771 हो गई है। प्रसाद ने बताया कि राज्य में कोविड-19 से उबरने की दर 78.29% है। वहीं, सितंबर में संक्रमण की दर 4.7% दर्ज की गई है। बुलेटिन के अनुसार, लखनऊ, कानपुर नगर और गोरखपुर में छह-छह से लोगों की मौत हुई है। इसके अलावा वाराणसी और उन्नाव में पांच-पांच, महाराजगंज और मथुरा में चार-चार मेरठ, झांसी, शाहजहांपुर, बुलंदशहर और फतेहपुर में तीन-तीन, प्रयागराज, बरेली, मुजफ्फरनगर, सोनभद्र, रायबरेली और ललितपुर में दो-दो तथा अलीगढ़, सहारनपुर, देवरिया, बलिया, हरदोई, गाजीपुर, बस्ती, सुल्तानपुर, बहराइच, बिजनौर, संत कबीर नगर, अमरोहा, कन्नौज, फर्रुखाबाद, शामली, जालौन, औरैया तथा बागपत में कोविड-19 संक्रमित एक-एक व्यक्ति की मौत हुई है।बुलेटिन के मुताबिक पिछले 24 घंटों के दौरान प्रदेश में 6318 नए मरीजों में कोविड-19 संक्रमण की पुष्टि की गई। लखनऊ में सबसे ज्यादा 908 मामले आए हैं। इसके अलावा कानपुर नगर में 413, प्रयागराज में 367, गाजियाबाद में 300, मेरठ में 254, गोरखपुर में 219, वाराणसी में 214 और गौतमबुद्धनगर में 206 नए मरीजों का पता लगा है।चिकित्सा एवं स्वास्थ्य विभाग के अपर मुख्य सचिव अमित मोहन प्रसाद ने बताया कि राज्य में अब तक राज्य में कोरोना वायरस से संक्रमित मरीजों की कुल संख्या 3,36,294 हो गई है। हालांकि इनमें से 2,63,288 लोग इस संक्रमण से पूरी तरह उबर चुके हैं। उन्होंने बताया कि बुधवार (16 सितंबर) को प्रदेश में 1,51,693 नमूनों की जांच की गई। प्रदेश में अब तक 80,89,000 नमूने जांचे जा चुके हैं। राज्य में इस वक्त कोविड-19 के उपचाराधीन लोगों की कुल संख्या 68,235 है। प्रदेश में कंटेनमेंट जोन की संख्या अब 19,104 हुईयूपी के अपर मुख्य सचिव गृह अवनीश कुमार अवस्थी ने बताया कि प्रदेश में कंटेनमेंट जोन की संख्या अब 19,104 हो गई है। जिनमें लगभग 15,29,000 मकान चिन्हित हैं, जिनमें 84,99,000 लोगों को चिन्हित किया गया है। जिनमें 51,525 कोविड पॉजिटिव मरीज हैं। हॉट स्पॉट के एरिया में डोर स्टेप डिलिवरी के लिए 18,331 मिल्क वैन, 22,409 सब्जी और फल की डिलीवरी वैन और प्रोविजन स्टोर के 19,446 वैन लगाए गए हैं। प्रदेश में 15,55,228 ऐसे राशन कार्ड हैं, जिनके पास पहले राशन कार्ड नहीं थे, उनका राशन कार्ड का वितरण किया गया है।यूपी के अपर मुख्य सचिव स्वास्थ्य अमित मोहन प्रसाद ने बताया कि कल (16 सितंबर) प्रदेश में 1,51,693 सैंपल्स की जांच की गई है। अब तक प्रदेश में कुल 80,89,882 सैंपल्स की जांच की जा चुकी है। सितंबर में अब तक कुल 23,02,964 सैंपल्स की जांच की गई है। प्रदेश की पॉजिटिविटी का प्रतिशत 4.7 रहा है।